"สมคิด"เซ็นภาษีที่ดินเข้าครม.
รองนายกฯด้านเศรษฐกิจ ระบุ ได้ลงนามเห็นชอบร่าง พ.ร.บ.ภาษีที่ดินและสิ่งปลูกสร้าง และการปรับโครงสร้างภาษีบุคคลธรรมดา เข้าครม.แล้ว
18 เม.ย. 2559

รองนายกฯด้านเศรษฐกิจ ระบุ ได้ลงนามเห็นชอบร่าง พ.ร.บ.ภาษีที่ดินและสิ่งปลูกสร้าง และการปรับโครงสร้างภาษีบุคคลธรรมดา เข้าครม.แล้ว
นายสมคิด จาตุศรีพิทักษ์ รองนายกรัฐมนตรี เปิดเผยว่า ได้เซ็นเห็นชอบร่าง พ.ร.บ.ภาษีที่ดินและสิ่งปลูกสร้าง รวมถึงการปรับโครงสร้างภาษีบุคคลธรรมดา เพื่อให้คณะรัฐมนตรี (ครม.) เห็นชอบแล้ว ตอนนี้ขึ้นอยู่กับเลขา ครม. ว่าจะบรรจุวาระให้ ครม. พิจารณาเมื่อไรเท่านั้น
"การเก็บภาษีที่ดินและสิ่งปลูกสร้างเป็นสิ่งที่ดีดีให้เกิดความยุติธรรมกับทุกฝ่าย" นายสมคิด กล่าว
อย่างไรก็ตาม นายสมคิด ปฏิเสธตอบคำถามว่าจะมีการยืดเวลาการลดอัตราภาษีมูลค่าเพิ่ม หรือ แวต จาก 10% เป็น 7% ที่จะสิ้นสุด 30 ก.ย. 2559 นี้ออกไปอีกเมื่อไร โดยนายสมคิด ระบุว่า ถามนอกเรื่องแล้ว